Lista de asteroides notables

[miniatura| é o asteroide máis brillante e o segundo máis masivo. Hai uns mil millóns de anos sufriu un impacto que penetrou a súa [Codia (xeoloxía)|codia.]]

A seguinte lista é unha colección de *listas de asteroides notables* do Sistema Solar. A efectos deste artigo 'asteroide' significa corpo menor que non traspasa (cara fora) a órbita de Xúpiter, esta lista inclúe o planeta anano .

Nota: cada asteroide ten un único número de identificación secuencial despois de que a súa órbita fose determinada con precisión. Antes diso, os asteroides eran coñecidos só polo seu nome sistemático ou designación provisional, coma por ex. "1950 DA".

## Os máis grandes por diámetro 
Estima-los tamaños dos asteroides a partir das observacións é difícil debido ás súas formas irregulares, albedos que varían (refractividade), e pequenos diámetros angulares. Por exemplo os asteroides tipo-C puros son moito máis escuros cá maioría. Os asteroides con só un ou dous eixes medidos poden ter un diámetro falsamente inflado na súa media xeométrica, se segundo e/ou terceiro eixo descoñecido e é visibelmente menor có eixo primario. O asteroide 16 Psyche ten un diámetro no IRAS de 253&nbsp;km, pero a súa recente e precisa media xeométrica é de só 186&nbsp;km.

O número de corpos crece rapidamente a medida que o tamaño diminúe. Baseándonos nos datos do IRAS, existen preto de 140 asteroides do cinto de asteroides cun diámetro superior ós 120&nbsp;km. As masas dos asteroides son calculadas a partir das perturbacións causadas por Marte e outros asteroides. Diferentes conxuntos de observacións astrométricas poden levar a diferentes valores de masa, o maior problema é contabiliza-las perturbacións engadidas a causa da suma de tódolos asteroides menores.

miniatura|300px|As masas dos doce asteroides máis masivos, 

(Tódolos datos de arriba foron extraídos de 'Baer e o seu equipo' 2011, excepto os de 48 Doris e 532 Herculina, o cales son de Kochetova, 2004.)

Quedan aínda importantes incertezas. Por exemplo, a incerteza na estimación de 31 Euphrosyne é suficiente para que o seu límite inferior superase tanto a 704 Interamnia coma a 511 Davida, os cales se poderían superar entre si, tamén pasa o mesmo con 532 Herculina, que se superpón a 15 Eunomia e 3 Juno. Juno supera ou é igual que 52 Europa, que á súa vez se superpón con 16 Psyche. E dicir, excepto os catro primeiros, o fin e o cabo, tódalas masas dos asteroides teñen un rango de incerteza. Con todo, ningún dos asteroides menores, dos cales o máis masivo pénsase que é 88 Tisbe (en 17-19 x 1018 kg), 7 Vella, 29 Anfitrite e 48 Doris (todos na franxa de ≈ 15 x 1018 kg), poderían superar a Europa ou Psique, de xeito que os primeiros 12 asteroides no gráfico anterior son seguramente os doce asteroides máis masivos, a non ser que novas observacións revelen medicións de masa totalmente inesperadas.

O maior asteroide cunha masa medida con maior precisión é 4 Vesta, con 259,076 ± 0,001 x 1018 kg, debido ao feito de que foi visitado pola sonda Dawn. O segundo maior asteroide cunha masa medida con maior precisión, debido ó feito de que ten unha lúa, é 87 Sylvia, con 14,78 ± 0,06 x 1018 kg.

Se quere ver unha lista máis completa, vexa a Lista dos obxectos do Sistema Solar por tamaño. Outros grandes asteroides coma 423 Diotima actualmente só teñen unha masa estimada.

## Os máis brillantes visto dende a Terra 
Só Vesta alcanza regularmente un brillo suficiente forte para ser visible a simple vista. Os seguintes asteroides poden chegar a unha magnitude aparente máis brillante ou igual ás 8,3 magnitudes que acada a lúa de Saturno, Titán, a cal foi descuberta 145 anos antes que o primeiro asteroide que se atopou, debido á súa proximidade co Saturno, foi facilmente observada.

Ningún dos asteroides da parte exterior do cinto de asteroides pode acadar ese brillo. Aínda Hygiea e Interamnia chegan ás veces a magnitudes por riba de 10,0. Isto é debido á diferente distribución dos tipos espectrais dentro das diferentes seccións do cinto de asteroides, tal que os asteroides de maior albedo están todos concentrados máis preto de Marte, e os asteroides de menor albedo do tipo C e do tipo D son moi comúns na parte máis externa do cinto de asteroides.

Eses asteroides (do tipo C e D) adoitan ter excentricidades moi altas e só acadan a súa magnitude máxima en contadas ocasións, cando os seus perihelios están moi preto dunha conxunción heliocéntrica coa Terra, ou (no caso de 99942 Apophis), cando o asteroide pasa preto da Terra.

* Apophis só acadará o seu máximo brillo o 13 de abril do 2029. A súa magnitude aparente típica acostuma andar ó redor de 20–22.

## Retrógrados e moi inclinados 
Están listados corpos menores con inclinacións orbitais superiores a 9° e menores que 180º cunha órbita con dirección retrógrada. En febreiro do 2011, dos máis 540.000 planetas menores coñecidos, só había 36 planetas menores retrógrados. En xullo de 2013, o número aumentou ata ós 50 obxectos. En comparación, hai máis de 1.850 cometas con órbitas retrógradas. Isto fai dos planetas menores retrógrados o grupo máis raro de todos. Asteroides de alta inclinación son asteroides que cruzan a órbita de Marte (posibelmente en vías de ser expulsados do Sistema Solar) ou damocloides. Algúns deles están temporalmente capturados nunha resonancia retrógrada cos xigantes gasosos. 

## Asteroides de referencia 
## Asteroides visitados por sondas espaciais ou que son obxectivos de futuras misións 
### Asteroides visitados 
A táboa seguinte lista os asteroides que foron visitados por sondas espaciais.

### Asteroides que son obxectivos de futuras misións espaciais 
A seguinte táboa lista os asteroides que están previsto que sexan visitados por sondas espaciais. Os planetas ananos tamén están incluídos.

## Asteroides que foron numerados e que son tamén cometas 
Nota: hai moi poucos outros casos nos que un asteroide non numerado, con só unha designación sistemática (coma ), se convertese nun cometa (neste caso C/2001 OG108 (LONEOS)). A táboa anterior lista só asteroides numerados que tamén son cometas.

## Corpos menores que foron rebautizados 
En tempos antigos, antes de que as modernas regras de numeración e nomenclatura estivesen en vigor, os asteroides recibiron ás veces números e nomes antes de que ás súas órbitas fosen coñecidas con precisión. E nalgúns casos o mesmo obxecto recibiu dous nomes (co uso moderno de ordenadores para calcular e comparar órbitas coas vellas posicións rexistradas, este tipo de erro xa non ocorre máis). Iso levou a algúns casos nos que os asteroides tiveron que ser renomeados.

## Calendario coas maiores aproximacións á Terra 
Esta é unha lista de exemplos nas que un asteroide ou meteoro viaxa preto da Terra. Algúns son considerados coma obxectos potencialmente perigosos, se son estimados para ser grandes abondo coma para ocasionar unha devastación rexional.

A tecnoloxía de detección de obxectos próximos á Terra mellorou moito ó redor de 1998, de xeito que os obxectos que foron detectados a partir de 2004 poderían terse perdido só unha década antes, debido á falta estudos adicados á procura a este tipo de obxectos. A mellora nos métodos para facer estas procuras, fai que sexan descubertos con regularidade asteroides cada vez máis pequenos. Os pequenos asteroides próximos da Terra  e 2014 AA son os dous únicos asteroides descubertos antes de chocar coa Terra. Os científicos estiman que decenas de asteroides de tamaño de 6 a 12 metros aparecen cada ano nun rango de sobrevoo menor cá distancia entre a Lúa e a Terra, pero só unha fracción deles son detectados.

Unha lista de exemplos de achegamentos coñecidos. (véxase tamén NEO Earth Close Approaches )

A distancia media respecto da Lúa é de aproximadamente 384.400&nbsp;km

## Obxectos que rotan cunha lentitude excepcional 
Os períodos de rotación foron determinados só para unha pequena cantidade dos asteroides (a partir de curva de luz s ou a través estudos de radar). A maioría dos asteroides teñen períodos de menos de 24 horas de rotación. Hai 14 obxectos sospeitosos de ter un período de rotación maior que 30 días (720 horas). Os asteroides de máis de 150 metros, adoitan ter períodos de rotación de máis de 2 horas.

*Véxase tamén*: Minor Planet Lightcurve Parameters 

## Os corpos que rotan máis rápido 
Os asteroides de menos de 150 metros, normalmente teñen períodos de rotación de menos de 2 horas.

## Notas 
## Véxase tamén 
### Bibliografía 
* *Dictionary of Minor Planet Names, 5th ed.: Prepared on Behalf of Commission 20 Under the Auspices of the International Astronomical Union*, Lutz D. Schmadel, ISBN 3-540-00238-3
### Outros artigos 
* Lista de chuvias de meteoros
* Lista de candidatos a planeta anano
### Ligazóns externas 
* Lists and plots: Minor Planets 
* PDS Asteroid Data Archive 
* SBN Small Bodies Data Archive 
* NASA Near Earth Object Program 
* Major News About Minor Objects